**Tenk Községi Önkormányzat Képviselő – testületének 1/2022.(I.06.) számú határozata:**

1. Tenk Község Önkormányzatának Képviselő- testülete Pataki László és Pataki Lászlóné 3359 Tenk, Erdőtelki út 48. szám alatti lakosok kérelmének helyt adva hozzájárul a Tenk belterület 451 hrsz-ú, kivett beépítetlen terület megnevezésű, 2029 m2 területű ingatlanra az ingatlan tulajdoni lapján III/3 rovatszám alatt bejegyzett beépítési kötelezettség és a III/IV. rovatszám alatt bejegyzett elidegenítési tilalom törléséhez.
2. Tenk Községi Önkormányzat Képviselő- testülete felhatalmazza Szopkó Tamást Tenk Község Önkormányzat Polgármesterét az 1. pont szerinti nyilatkozat aláírására azzal, hogy a bejegyzések törlésével felmerülő költség az ingatlan tulajdonosát, illetve a kérelmező Pataki László és Pataki Lászlónét terheli.

Határidő: értelem szerint

Felelős: Szopkó Tamás polgármester

**Tenk Községi Önkormányzat Képviselő – testületének 2/2022.(I.06.) számú határozata:**

1. Tenk Község Önkormányzatának Képviselő- testülete Szopkó Tamás polgármester polgármesteri illetményének az összegét a Magyarország helyi önkormányzatairól szóló 2011. évi CLXXXIX. törvény 71.§ (4) bek. szerint állapítja meg amely, számszerűsítve a megyei jogú város polgármestere, a fővárosi kerületi önkormányzat polgármestere illetményének az 50%-át jelenti, mely összegszerűen havi bruttó 650 000 Ft, azzal hogy Szopkó Tamás polgármester költségtérítését a megemelt, azaz a bruttó 650 000 Ft-os illetményének a 15% határozza meg összhangban az Mötv. 71.§ (6) bek. –vel, és amelynek összege bruttó 97 500 Ft havonta.
2. Tenk Község Önkormányzatának Képviselő- testülete felhívja Dr. Nagy Péter jegyzőt a Hevesi Közös Önkormányzati Hivatal jegyzőjét, hogy a Tenk Községi Önkormányzat 2022. évi költségvetési rendeletében a polgármestert megillető illetményemelés pénzügyi fedezetét teremtse meg.

Határidő: azonnal

Felelős: dr. Nagy Péter jegyző